title: Decizia (UE) 2017/1693 a Parlamentului European din 27 aprilie 2017 privind descărcarea de gestiune pentru execuția bugetului Agenției Europene a Căilor Ferate (acum Agenția Uniunii Europene pentru Căile Ferate) aferent exercițiului financiar 2015

text:
               29.9.2017

               RO

               Jurnalul Oficial al Uniunii Europene

               L 252/272

         DECIZIA (UE) 2017/1693 A PARLAMENTULUI EUROPEAN
   din 27 aprilie 2017
   privind descărcarea de gestiune pentru execuția bugetului Agenției Europene a Căilor Ferate (acum Agenția Uniunii Europene pentru Căile Ferate) aferent exercițiului financiar 2015
   PARLAMENTUL EUROPEAN,

               —

               având în vedere conturile anuale finale ale Agenției Europene a Căilor Ferate pentru exercițiul financiar 2015,

               —

               având în vedere Raportul Curții de Conturi privind conturile anuale ale Agenției Europene a Căilor Ferate pentru exercițiul financiar 2015, însoțit de răspunsul agenției (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2015 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 21 februarie 2017 privind descărcarea de gestiune a agenției în ceea ce privește execuția bugetară pentru exercițiul financiar 2015 (05873/2017 – C8-0063/2017),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 881/2004 al Parlamentului European și al Consiliului din 29 aprilie 2004 privind înființarea unei Agenții Europene a Căilor Ferate (4), în special articolul 39,

               —

               având în vedere Regulamentul (UE) 2016/796 al Parlamentului European și al Consiliului din 11 mai 2016 privind Agenția Uniunii Europene pentru Căile Ferate și de abrogare a Regulamentului (CE) nr. 881/2004 (5), în special articolul 65,

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 94 și anexa IV la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru transport și turism (A8-0128/2017),

               1.

               acordă directorului executiv al Agenției Uniunii Europene pentru Căile Ferate descărcarea de gestiune pentru execuția bugetului agenției aferent exercițiului financiar 2015;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției Uniunii Europene pentru Căile Ferate, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Antonio TAJANI

            Secretarul General

         Klaus WELLE

      (1)  JO C 449, 1.12.2016, p. 151.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 164, 30.4.2004, p. 1.

      (5)  JO L 138, 26.5.2016, p. 1.

      (6)  JO L 328, 7.12.2013, p. 42.


title: Decizia (UE) 2015/916 a Consiliului din 22 iulie 2013 privind semnarea și încheierea Acordului dintre Uniunea Europeană și Australia de stabilire a unui cadru pentru participarea Australiei la operațiile Uniunii Europene de gestionare a crizelor

text:
               16.6.2015

               RO

               Jurnalul Oficial al Uniunii Europene

               L 149/1

         DECIZIA (UE) 2015/916 A CONSILIULUI
   din 22 iulie 2013
   privind semnarea și încheierea Acordului dintre Uniunea Europeană și Australia de stabilire a unui cadru pentru participarea Australiei la operațiile Uniunii Europene de gestionare a crizelor
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 37,
   având în vedere Tratatul privind funcționarea Uniunii Europene, în special articolul 218 alineatele (5) și (6),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               Condițiile privind participarea statelor terțe la operațiile Uniunii Europene de gestionare a crizelor ar trebui mai curând să fie prevăzute într-un acord de stabilire a cadrului unei astfel de eventuale participări viitoare, și nu definite de la caz la caz pentru fiecare operație în cauză.

               (2)

               În urma adoptării de către Consiliu, la 26 aprilie 2010, a unei decizii de autorizare a începerii negocierilor, Înaltul Reprezentant al Uniunii pentru afaceri externe și politica de securitate a negociat un acord între Uniunea Europeană și Australia de stabilire a unui cadru pentru participarea Australiei la operațiile Uniunii Europene de gestionare a crizelor (denumit în continuare „acordul”).

               (3)

               Acordul ar trebui să fie aprobat,

         ADOPTĂ PREZENTA DECIZIE:
   Articolul 1
   Se aprobă, în numele Uniunii, acordul dintre Uniunea Europeană și Australia de stabilire a unui cadru pentru participarea Australiei la operațiile Uniunii Europene de gestionare a crizelor.
   Textul acordului este atașat la prezenta decizie.
   Articolul 2
   Președintele Consiliului este autorizat să desemneze persoana împuternicită (persoanele împuternicite) să semneze acordul prin care Uniunea își asumă obligații.
   Articolul 3
   Președintele Consiliului efectuează în numele Uniunii notificarea prevăzută la articolul 15 alineatul (1) din acord (1).
   Articolul 4
   Prezenta decizie intră în vigoare la data adoptării.

      Adoptată la Bruxelles, 22 iulie 2013.

            Pentru Consiliu

            Președintele

         C. ASHTON

      (1)  Data intrării în vigoare a acordului va fi publicată în Jurnalul Oficial al Uniunii Europene de către Secretariatul General al Consiliului.


title: Decizia (UE) 2016/1146 a Consiliului din 27 iunie 2016 privind poziția care urmează să fie adoptată, în numele Uniunii Europene, în cadrul comitetului mixt instituit în temeiul Acordului privind transportul internațional ocazional de călători cu autocare și autobuze (Acordul Interbus), în ceea ce privește proiectul de decizie nr. 1/2016 a comitetului respectiv (Text cu relevanță pentru SEE)

text:
               14.7.2016

               RO

               Jurnalul Oficial al Uniunii Europene

               L 189/48

         DECIZIA (UE) 2016/1146 A CONSILIULUI
   din 27 iunie 2016
   privind poziția care urmează să fie adoptată, în numele Uniunii Europene, în cadrul comitetului mixt instituit în temeiul Acordului privind transportul internațional ocazional de călători cu autocare și autobuze (Acordul Interbus), în ceea ce privește proiectul de decizie nr. 1/2016 a comitetului respectiv
   (Text cu relevanță pentru SEE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 91 coroborat cu articolul 218 alineatul (9),
   având în vedere propunerea Comisiei Europene,
   întrucât:

               (1)

               Acordul privind transportul internațional ocazional de călători cu autocare și autobuze (Acordul Interbus) (1) (denumit în continuare „acordul”) a intrat în vigoare la 1 ianuarie 2003.

               (2)

               În conformitate cu articolul 24 alineatul (2) litera (b) din acord, comitetul mixt modifică sau adaptează documentele de control și alte modele de documente stabilite în anexele la acord. Pentru a încorpora viitoarele măsuri luate în cadrul Uniunii și în conformitate cu articolul 24 alineatul (2) litera (c) din acord, comitetul mixt modifică sau adaptează anexele privind standardele tehnice aplicabile autobuzelor și autocarelor, precum și anexa 1 privind condițiile aplicabile operatorilor de transport rutier de călători. În conformitate cu articolul 24 alineatul (2) litera (e) din acord, comitetul mixt modifică sau adaptează, de asemenea, cerințele privind dispozițiile sociale. În acest scop, comitetul mixt ar trebui să acționeze atunci când este necesar ca acordul să fie actualizat pentru a ține seama de progresele tehnice și legislative.

               (3)

               Ultima actualizare a legislației Uniunii încorporate în acord, care a fost introdusă prin Decizia nr. 1/2011 a Comitetului mixt (2), ia în considerare actele Uniunii adoptate până la sfârșitul anului 2009. Este oportun să se includă noile măsuri pe care Uniunea le-a adoptat ulterior.

               (4)

               Recomandarea nr. 1/2011 a Comitetului mixt (3) prevede utilizarea unui raport tehnic pentru verificarea în trafic a autobuzelor și autocarelor. Aceasta a devenit caducă și, prin urmare, ar trebui abrogată.

               (5)

               Este oportun să se stabilească poziția care urmează să fie adoptată în numele Uniunii în cadrul comitetului mixt în ceea ce privește proiectul de decizie nr. 1/2016 a comitetului menționat.

               (6)

               Poziția Uniunii în cadrul comitetului mixt ar trebui, prin urmare, să se bazeze pe proiectul de decizie atașat,

         ADOPTĂ PREZENTA DECIZIE:
   Articolul 1
   Poziția care urmează să fie adoptată în numele Uniunii Europene în cadrul comitetului mixt înființat în temeiul articolului 23 din Acordul privind transportul internațional ocazional de călători cu autocare și autobuze (Acordul Interbus) se bazează pe proiectul de decizie a comitetului mixt, atașat la prezenta decizie.
   Articolul 2
   Prezenta decizie intră în vigoare la data adoptării.

      Adoptată la Luxemburg, 27 iunie 2016.

            Pentru Consiliu

            Președintele

         M. VAN DAM

      (1)  JO L 321, 26.11.2002, p. 13.

      (2)  Decizia nr. 1/2011 a Comitetului mixt înființat în temeiul Acordului Interbus privind transportul internațional ocazional de călători efectuat cu autocare și autobuze din 11 noiembrie 2011 de adoptare a propriului regulament de procedură și de adaptare a anexei 1 la acord privind condițiile aplicabile operatorilor de transport rutier de călători, a anexei 2 la acord privind standardele tehnice aplicabile autobuzelor și autocarelor și a cerințelor privind dispozițiile sociale prevăzute în articolul 8 din acord (2012/25/UE) (JO L 8, 12.1.2012, p. 38).

      (3)  Recomandarea nr. 1/2011 a Comitetului mixt înființat în temeiul Acordului Interbus privind transportul internațional ocazional de călători efectuat cu autocare și autobuze din 11 noiembrie 2011 privind utilizarea unui raport tehnic pentru autocare și autobuze în vederea facilitării monitorizării dispozițiilor articolelor 1 și 2 din anexa 2 la acord (JO L 8, 12.1.2012, p. 46).

      ANEXĂ

         PROIECT
         DECIZIA NR. 1/2016 A COMITETULUI MIXT INSTITUIT ÎN TEMEIUL ACORDULUI PRIVIND TRANSPORTUL INTERNAȚIONAL OCAZIONAL DE CĂLĂTORI CU AUTOCARE ȘI AUTOBUZE (ACORDUL INTERBUS)
         din …
         de adaptare a articolului 8 din acord și a anexelor 1, 2, 3 și 5 la acord, precum și de abrogare a Recomandării nr. 1/2011
         COMITETUL MIXT,
         având în vedere Acordul privind transportul internațional ocazional de călători cu autocare și autobuze (Acordul Interbus) (1), în special articolul 24,
         întrucât:

                     (1)

                     Articolul 23 din Acordul privind transportul internațional ocazional de călători cu autocare și autobuze (Acordul Interbus) (denumit în continuare „acordul”) instituie un comitet mixt pentru a facilita gestionarea acordului (denumit în continuare „comitetul mixt”).

                     (2)

                     În conformitate cu articolul 24 alineatul (2) litera (b) din acord, comitetul mixt modifică sau adaptează documentele de control și alte modele de documente stabilite în anexele la acord. Pentru a încorpora viitoarele măsuri luate în cadrul Uniunii și în conformitate cu articolul 24 alineatul (2) litera (c) din acord, comitetul mixt modifică sau adaptează anexele privind standardele tehnice aplicabile autobuzelor și autocarelor, precum și anexa 1 privind condițiile aplicabile operatorilor de transport rutier de călători. În conformitate cu articolul 24 alineatul (2) litera (e) din acord, comitetul mixt modifică sau adaptează, de asemenea, cerințele privind dispozițiile sociale. În acest scop, comitetul mixt ar trebui să acționeze atunci când este necesar ca acordul să fie actualizat pentru a ține seama de progresele tehnice și legislative.

                     (3)

                     Ultima actualizare a legislației Uniunii încorporate în acord, care a fost introdusă prin Decizia nr. 1/2011 a Comitetului mixt (2), ia în considerare actele Uniunii adoptate până la sfârșitul anului 2009. A venit momentul să se includă noile măsuri pe care Uniunea le-a adoptat ulterior.

                     (4)

                     Recomandarea nr. 1/2011 a Comitetului mixt (3) prevede utilizarea unui raport tehnic pentru verificarea în trafic a autobuzelor și autocarelor. Aceasta a devenit caducă și, prin urmare, ar trebui abrogată,

               ADOPTĂ PREZENTA DECIZIE:
         Articolul 1
         Cerințele privind dispozițiile sociale prevăzute la articolul 8 din acord, condițiile aplicabile operatorilor de transport rutier de călători prevăzute în anexa 1 la acord, standardele tehnice aplicabile autobuzelor și autocarelor prevăzute în anexa 2 la acord, Modelul documentului de control pentru serviciile ocazionale exceptate de la autorizare prevăzut în anexa 3 la acord, Modelul autorizației pentru servicii ocazionale neliberalizate prevăzut în anexa 5 la acord și Modelul de declarație care trebuie întocmită de către părțile contractante la acordul Interbus cu privire la articolul 4 și anexa 1 sunt adaptate în conformitate cu anexa la prezenta decizie.
         Articolul 2
         Recomandarea nr. 1/2011 a Comitetului mixt se abrogă.
         Articolul 3
         Prezenta decizie intră în vigoare la ….

            Adoptată la Bruxelles, ….

                  Pentru comitetul mixt

                  Președintele

                  Secretarul

         (1)  JO L 321, 26.11.2002, p. 13.

         (2)  Decizia nr. 1/2011 a Comitetului mixt înființat în temeiul Acordului Interbus privind transportul internațional ocazional de călători efectuat cu autocare și autobuze din 11 noiembrie 2011 de adoptare a propriului regulament de procedură și de adaptare a anexei 1 la acord privind condițiile aplicabile operatorilor de transport rutier de călători, a anexei 2 la acord privind standardele tehnice aplicabile autobuzelor și autocarelor și a cerințelor privind dispozițiile sociale prevăzute în articolul 8 din acord (2012/25/UE) (JO L 8, 12.1.2012, p. 38).

         (3)  Recomandarea nr. 1/2011 a Comitetului mixt înființat în temeiul Acordului Interbus privind transportul internațional ocazional de călători efectuat cu autocare și autobuze din 11 noiembrie 2011 privind utilizarea unui raport tehnic pentru autocare și autobuze în vederea facilitării monitorizării dispozițiilor articolelor 1 și 2 din anexa 2 la acord (JO L 8, 12.1.2012, p. 46).

         Anexă la anexă
         Adaptarea articolului 8 din acord privind dispozițiile sociale, a anexei 1 la acord privind condițiile aplicabile operatorilor de transport rutier de călători, a anexei 2 la acord privind standardele tehnice aplicabile autobuzelor și autocarelor, a anexei 3 privind modelul documentului de control pentru serviciile ocazionale exceptate de la autorizare și a anexei 5 privind modelul autorizației pentru servicii ocazionale neliberalizate precum și Modelul de declarație care trebuie întocmită de către părțile contractante la acordul Interbus cu privire la articolul 4 și anexa 1 (1)

                     1.

                     La articolul 8 din acord, lista actelor Uniunii se modifică după cum urmează:

                                 (a)

                                 trimiterea la Regulamentul (CEE) nr. 3821/85 al Consiliului se înlocuiește cu următorul text:

                                             „—

                                             Regulamentul (CEE) nr. 3821/85 al Consiliului din 20 decembrie 1985 privind aparatura de înregistrare în transportul rutier (JO L 370, 31.12.1985, p. 8), astfel cum a fost modificat ultima dată prin Regulamentul (UE) nr. 1161/2014 al Comisiei din 30 octombrie 2014 (JO L 311, 31.10.2014, p. 19), care se aplică până la data la care devine aplicabil Regulamentul (UE) nr. 165/2014 al Parlamentului European și al Consiliului din 4 februarie 2014 (JO L 60, 28.2.2014, p. 1).
                                             În locul Regulamentului (CEE) nr. 3821/85, se pot aplica norme echivalente stabilite prin Acordul AETR, inclusiv prin protocoalele la acesta;”;

                                 (b)

                                 se adaugă următorul act al Uniunii:

                                             „—

                                             Regulamentul (UE) nr. 165/2014 al Parlamentului European și al Consiliului din 4 februarie 2014 privind tahografele în transportul rutier, de abrogare a Regulamentului (CEE) nr. 3821/85 al Consiliului privind aparatura de înregistrare în transportul rutier și de modificare a Regulamentului (CE) nr. 561/2006 al Parlamentului European și al Consiliului privind armonizarea anumitor dispoziții ale legislației sociale în domeniul transporturilor rutiere (JO L 60, 28.2.2014, p. 1), care se aplică de la data la care devin aplicabile actele de punere în aplicare menționate la articolul 46 din regulamentul respectiv.
                                             În locul Regulamentului (UE) nr. 165/2014, se pot aplica norme echivalente stabilite prin Acordul AETR, inclusiv prin protocoalele la acesta.”

                     2.

                     În anexa 1 la acord, lista actelor Uniunii se înlocuiește cu următorul text:

                                 „Regulamentul (CE) nr. 561/2006 al Parlamentului European și al Consiliului din 15 martie 2006 privind armonizarea anumitor dispoziții ale legislației sociale în domeniul transporturilor rutiere, de modificare a Regulamentelor (CEE) nr. 3821/85 și (CE) nr. 2135/98 ale Consiliului și de abrogare a Regulamentului (CEE) nr. 3820/85 al Consiliului (JO L 102, 11.4.2006, p. 1), astfel cum a fost modificat ultima dată prin Regulamentul (UE) nr. 165/2014 al Parlamentului European și al Consiliului din 4 februarie 2014 (JO L 60, 28.2.2014, p. 1);

                                 Regulamentul (CE) nr. 1071/2009 al Parlamentului European și al Consiliului din 21 octombrie 2009 de stabilire a unor norme comune privind condițiile care trebuie îndeplinite pentru exercitarea ocupației de operator de transport rutier și de abrogare a Directivei 96/26/CE a Consiliului (JO L 300, 14.11.2009, p. 51), astfel cum a fost modificat ultima dată prin Regulamentul (UE) nr. 517/2013 al Consiliului din 13 mai 2013 (JO L 158, 10.6.2013, p. 1);

                                 Regulamentul (CE) nr. 1073/2009 al Parlamentului European și al Consiliului din 21 octombrie 2009 privind normele comune pentru accesul la piața internațională a serviciilor de transport cu autocarul și autobuzul și de modificare a Regulamentului (CE) nr. 561/2006 (JO L 300, 14.11.2009, p. 88), astfel cum a fost modificat ultima dată prin Regulamentul (UE) nr. 517/2013 al Consiliului din 13 mai 2013 (JO L 158, 10.6.2013, p. 1);

                                 Regulamentul (UE) nr. 181/2011 al Parlamentului European și al Consiliului din 16 februarie 2011 privind drepturile pasagerilor care călătoresc cu autobuzul și autocarul și de modificare a Regulamentului (CE) nr. 2006/2004 (JO L 55, 28.2.2011, p. 1), în măsura în care reglementează serviciile ocazionale cu autocarul și cu autobuzul.”

                     3.

                     Anexa 2 la acord se modifică după cum urmează:

                                 (a)

                                 articolul 1 se modifică după cum urmează:

                                             (i)

                                             litera (a) se înlocuiește cu următorul text:

                                                         „(a)

                                                         inspecțiile tehnice auto pentru autovehicule și remorcile acestora:

                                                                     —

                                                                     Directiva 2009/40/CE a Parlamentului European și a Consiliului din 6 mai 2009 privind inspecția tehnică auto pentru autovehicule și remorcile acestora (JO L 141, 6.6.2009, p. 12), astfel cum a fost modificată ultima dată prin Directiva 2010/48/UE a Comisiei din 5 iulie 2010 (JO L 173, 8.7.2010, p. 47), care se aplică până la 19 mai 2018;

                                                                     —

                                                                     Directiva 2014/45/UE a Parlamentului European și a Consiliului din 3 aprilie 2014 privind inspecția tehnică periodică a autovehiculelor și a remorcilor acestora și de abrogare a Directivei 2009/40/CE (JO L 127, 29.4.2014, p. 51), care se aplică de la 20 mai 2018;

                                                                     —

                                                                     Directiva 2000/30/CE a Parlamentului European și a Consiliului din 6 iunie 2000 privind controlul tehnic rutier al vehiculelor utilitare care circulă în Comunitate (JO L 203, 10.8.2000, p. 1), astfel cum a fost modificată ultima dată prin Directiva 2010/47/UE a Comisiei din 5 iulie 2010 (JO L 173, 8.7.2010, p. 33), care se aplică până la 19 mai 2018;

                                                                     —

                                                                     Directiva 2014/47/UE a Parlamentului European și a Consiliului din 3 aprilie 2014 privind controlul tehnic în trafic al vehiculelor comerciale care circulă în Uniune și de abrogare a Directivei 2000/30/CE (JO L 127, 29.4.2014, p. 134), care se aplică de la 20 mai 2018;”;

                                             (ii)

                                             litera (c) se înlocuiește cu următorul text:

                                                         „(c)

                                                         dimensiunile maxime și greutățile maxime:

                                                                     —

                                                                     Directiva 96/53/CE a Consiliului din 25 iulie 1996 de stabilire, pentru anumite vehicule rutiere care circulă în interiorul Comunității, a dimensiunilor maxime autorizate în traficul național și internațional și a greutății maxime autorizate în traficul internațional (JO L 235, 17.9.1996, p. 59), astfel cum a fost modificată ultima dată prin Directiva (UE) 2015/719 a Parlamentului European și a Consiliului din 29 aprilie 2015 (JO L 115, 6.5.2015, p. 1).
                                                                     Modificările introduse prin Directiva (UE) 2015/719 se aplică de la 7 mai 2017;

                                                                     —

                                                                     Regulamentul (CE) nr. 661/2009 al Parlamentului European și al Consiliului din 13 iulie 2009 privind cerințele de omologare de tip pentru siguranța generală a autovehiculelor, a remorcilor acestora, precum și a sistemelor, componentelor și unităților tehnice separate care le sunt destinate (JO L 200, 31.7.2009, p. 1), astfel cum a fost modificat ultima dată prin Regulamentul (UE) 2015/166 al Comisiei din 3 februarie 2015 (JO L 28, 4.2.2015, p. 3);

                                                                     —

                                                                     Regulamentul (UE) nr. 1230/2012 al Comisiei din 12 decembrie 2012 de punere în aplicare a Regulamentului (CE) nr. 661/2009 al Parlamentului European și al Consiliului privind cerințele de omologare de tip pentru masele și dimensiunile autovehiculelor și ale remorcilor acestora și de modificare a Directivei 2007/46/CE a Parlamentului European și a Consiliului (JO L 353, 21.12.2012, p. 31);”;

                                             (iii)

                                             litera (d) se înlocuiește cu următorul text:

                                                         „(d)

                                                         aparatura de înregistrare în transportul rutier:

                                                                     —

                                                                     Regulamentul (CEE) nr. 3821/85 al Consiliului din 20 decembrie 1985 privind aparatura de înregistrare în transportul rutier (JO L 370, 31.12.1985, p. 8), astfel cum a fost modificat ultima dată prin Regulamentul (UE) nr. 1161/2014 al Comisiei din 30 octombrie 2014 (JO L 311, 31.10.2014, p. 19), care se aplică până la data la care devine aplicabil Regulamentul (UE) nr. 165/2014 al Parlamentului European și al Consiliului din 4 februarie 2014.
                                                                     În locul Regulamentului (CEE) nr. 3821/85, se pot aplica norme echivalente stabilite prin Acordul AETR, inclusiv prin protocoalele la acesta;

                                                                     —

                                                                     Regulamentul (UE) nr. 165/2014 al Parlamentului European și al Consiliului din 4 februarie 2014 privind tahografele în transportul rutier, de abrogare a Regulamentului (CEE) nr. 3821/85 al Consiliului privind aparatura de înregistrare în transportul rutier și de modificare a Regulamentului (CE) nr. 561/2006 al Parlamentului European și al Consiliului privind armonizarea anumitor dispoziții ale legislației sociale în domeniul transporturilor rutiere (JO L 60, 28.2.2014, p. 1), care se aplică de la data la care devin aplicabile actele de punere în aplicare menționate la articolul 46 din regulamentul respectiv.
                                                                     În locul Regulamentului (UE) nr. 165/2014, se pot aplica norme echivalente stabilite prin Acordul AETR, inclusiv prin protocoalele la acesta.”;

                                 (b)

                                 articolul 2 se modifică după cum urmează:

                                             (i)

                                             rubricile și trimiterile dintre primul paragraf și tabel se înlocuiesc cu următorul text:
                                             „Emisii de gaze de eșapament:

                                                         —

                                                         Regulamentul (CE) nr. 715/2007 al Parlamentului European și al Consiliului din 20 iunie 2007 privind omologarea de tip a autovehiculelor în ceea ce privește emisiile provenind de la vehiculele ușoare pentru pasageri și de la vehiculele ușoare comerciale (Euro 5 și Euro 6) și privind accesul la informațiile referitoare la repararea și întreținerea vehiculelor (JO L 171, 29.6.2007, p. 1), astfel cum a fost modificat ultima dată prin Regulamentul (UE) nr. 459/2012 al Comisiei din 29 mai 2012 (JO L 142, 1.6.2012, p. 16);

                                                         —

                                                         Regulamentul (CE) nr. 595/2009 al Parlamentului European și al Consiliului din 18 iunie 2009 privind omologarea de tip a autovehiculelor și a motoarelor cu privire la emisiile provenite de la vehicule grele (Euro VI) și accesul la informații privind repararea și întreținerea vehiculelor și de modificare a Regulamentului (CE) nr. 715/2007 și a Directivei 2007/46/CE și de abrogare a Directivelor 80/1269/CEE, 2005/55/CE și 2005/78/CE (JO L 188, 18.7.2009, p. 1), astfel cum a fost modificat ultima dată prin Regulamentul (UE) nr. 133/2014 al Comisiei din 31 ianuarie 2014 (JO L 47, 18.2.2014, p. 1);

                                                   Emisii sonore:

                                                         —

                                                         Directiva 70/157/CEE a Consiliului din 6 februarie 1970 privind apropierea legislațiilor statelor membre referitoare la nivelul de zgomot admis și la sistemul de evacuare al autovehiculelor (JO L 42, 23.2.1970, p. 16), astfel cum a fost modificată ultima dată prin Directiva 2013/15/UE a Consiliului din 13 mai 2013 (JO L 158, 10.6.2013, p. 172), care se aplică până la 30 iunie 2027 sub rezerva articolului 14 din Regulamentul (UE) nr. 540/2014 al Parlamentului European și al Consiliului din 16 aprilie 2014;

                                                         —

                                                         Regulamentul (UE) nr. 540/2014 al Parlamentului European și al Consiliului din 16 aprilie 2014 privind nivelul sonor al autovehiculelor și al amortizoarelor de zgomot de înlocuire, de modificare a Directivei 2007/46/CE și de abrogare a Directivei 70/157/CEE (JO L 158, 27.5.2014, p. 131), care se aplică, în conformitate cu articolul 15 din regulamentul menționat, de la 1 iulie 2016, 1 iulie 2019 și 1 iulie 2027;

                                                   Dispozitive de frânare:

                                                         —

                                                         Regulamentul (CE) nr. 661/2009 al Parlamentului European și al Consiliului din 13 iulie 2009 privind cerințele de omologare de tip pentru siguranța generală a autovehiculelor, a remorcilor acestora, precum și a sistemelor, componentelor și unităților tehnice separate care le sunt destinate (JO L 200, 31.7.2009, p. 1), astfel cum a fost modificat ultima dată prin Regulamentul (UE) 2015/166 al Comisiei din 3 februarie 2015 (JO L 28, 4.2.2015, p. 3);

                                                   Pneuri:

                                                         —

                                                         Regulamentul (CE) nr. 661/2009 al Parlamentului European și al Consiliului din 13 iulie 2009 privind cerințele de omologare de tip pentru siguranța generală a autovehiculelor, a remorcilor acestora, precum și a sistemelor, componentelor și unităților tehnice separate care le sunt destinate (JO L 200, 31.7.2009, p. 1), astfel cum a fost modificat ultima dată prin Regulamentul (UE) 2015/166 al Comisiei din 3 februarie 2015 (JO L 28, 4.2.2015, p. 3);

                                                   Dispozitive de iluminat și de semnalizare luminoasă:

                                                         —

                                                         Regulamentul (CE) nr. 661/2009 al Parlamentului European și al Consiliului din 13 iulie 2009 privind cerințele de omologare de tip pentru siguranța generală a autovehiculelor, a remorcilor acestora, precum și a sistemelor, componentelor și unităților tehnice separate care le sunt destinate (JO L 200, 31.7.2009, p. 1), astfel cum a fost modificat ultima dată prin Regulamentul (UE) 2015/166 al Comisiei din 3 februarie 2015 (JO L 28, 4.2.2015, p. 3);

                                                   Rezervor de combustibil:

                                                         —

                                                         Regulamentul (CE) nr. 661/2009 al Parlamentului European și al Consiliului din 13 iulie 2009 privind cerințele de omologare de tip pentru siguranța generală a autovehiculelor, a remorcilor acestora, precum și a sistemelor, componentelor și unităților tehnice separate care le sunt destinate (JO L 200, 31.7.2009, p. 1), astfel cum a fost modificat ultima dată prin Regulamentul (UE) 2015/166 al Comisiei din 3 februarie 2015 (JO L 28, 4.2.2015, p. 3);

                                                   Oglinzi retrovizoare:

                                                         —

                                                         Regulamentul (CE) nr. 661/2009 al Parlamentului European și al Consiliului din 13 iulie 2009 privind cerințele de omologare de tip pentru siguranța generală a autovehiculelor, a remorcilor acestora, precum și a sistemelor, componentelor și unităților tehnice separate care le sunt destinate (JO L 200, 31.7.2009, p. 1), astfel cum a fost modificat ultima dată prin Regulamentul (UE) 2015/166 al Comisiei din 3 februarie 2015 (JO L 28, 4.2.2015, p. 3);

                                                   Centuri de siguranță – instalare:

                                                         —

                                                         Regulamentul (CE) nr. 661/2009 al Parlamentului European și al Consiliului din 13 iulie 2009 privind cerințele de omologare de tip pentru siguranța generală a autovehiculelor, a remorcilor acestora, precum și a sistemelor, componentelor și unităților tehnice separate care le sunt destinate (JO L 200, 31.7.2009, p. 1), astfel cum a fost modificat ultima dată prin Regulamentul (UE) 2015/166 al Comisiei din 3 februarie 2015 (JO L 28, 4.2.2015, p. 3);

                                                   Centuri de siguranță – ancorajele centurilor de siguranță:

                                                         —

                                                         Regulamentul (CE) nr. 661/2009 al Parlamentului European și al Consiliului din 13 iulie 2009 privind cerințele de omologare de tip pentru siguranța generală a autovehiculelor, a remorcilor acestora, precum și a sistemelor, componentelor și unităților tehnice separate care le sunt destinate (JO L 200, 31.7.2009, p. 1), astfel cum a fost modificat ultima dată prin Regulamentul (UE) 2015/166 al Comisiei din 3 februarie 2015 (JO L 28, 4.2.2015, p. 3);

                                                   Scaune:

                                                         —

                                                         Regulamentul (CE) nr. 661/2009 al Parlamentului European și al Consiliului din 13 iulie 2009 privind cerințele de omologare de tip pentru siguranța generală a autovehiculelor, a remorcilor acestora, precum și a sistemelor, componentelor și unităților tehnice separate care le sunt destinate (JO L 200, 31.7.2009, p. 1), astfel cum a fost modificat ultima dată prin Regulamentul (UE) 2015/166 al Comisiei din 3 februarie 2015 (JO L 28, 4.2.2015, p. 3);

                                                   Amenajare interioară (prevenirea riscului de propagare a focului):

                                                         —

                                                         Regulamentul (CE) nr. 661/2009 al Parlamentului European și al Consiliului din 13 iulie 2009 privind cerințele de omologare de tip pentru siguranța generală a autovehiculelor, a remorcilor acestora, precum și a sistemelor, componentelor și unităților tehnice separate care le sunt destinate (JO L 200, 31.7.2009, p. 1), astfel cum a fost modificat ultima dată prin Regulamentul (UE) 2015/166 al Comisiei din 3 februarie 2015 (JO L 28, 4.2.2015, p. 3);

                                                   Amenajare interioară (ieșiri de urgență, accesibilitate, dimensiunea scaunelor, rezistența suprastructurii etc.):

                                                         —

                                                         Regulamentul (CE) nr. 661/2009 al Parlamentului European și al Consiliului din 13 iulie 2009 privind cerințele de omologare de tip pentru siguranța generală a autovehiculelor, a remorcilor acestora, precum și a sistemelor, componentelor și unităților tehnice separate care le sunt destinate (JO L 200, 31.7.2009, p. 1), astfel cum a fost modificat ultima dată prin Regulamentul (UE) 2015/166 al Comisiei din 3 februarie 2015 (JO L 28, 4.2.2015, p. 3);

                                                   Sisteme avansate de frânare de urgență:

                                                         —

                                                         Regulamentul (CE) nr. 661/2009 al Parlamentului European și al Consiliului din 13 iulie 2009 privind cerințele de omologare de tip pentru siguranța generală a autovehiculelor, a remorcilor acestora, precum și a sistemelor, componentelor și unităților tehnice separate care le sunt destinate (JO L 200, 31.7.2009, p. 1), astfel cum a fost modificat ultima dată prin Regulamentul (UE) 2015/166 al Comisiei din 3 februarie 2015 (JO L 28, 4.2.2015, p. 3);

                                                         —

                                                         Regulamentul (UE) nr. 347/2012 al Comisiei din 16 aprilie 2012 de punere în aplicare a Regulamentului (CE) nr. 661/2009 al Parlamentului European și al Consiliului în ceea ce privește cerințele de omologare de tip pentru anumite categorii de autovehicule în legătură cu sistemele avansate de frânare de urgență (JO L 109, 21.4.2012, p. 1), astfel cum a fost modificat ultima dată prin Regulamentul (UE) 2015/562 al Comisiei din 8 aprilie 2015 (JO L 93, 9.4.2015, p. 35);

                                                   Sistem de avertizare la trecerea involuntară peste liniile de separare a benzilor de circulație:

                                                         —

                                                         Regulamentul (CE) nr. 661/2009 al Parlamentului European și al Consiliului din 13 iulie 2009 privind cerințele de omologare de tip pentru siguranța generală a autovehiculelor, a remorcilor acestora, precum și a sistemelor, componentelor și unităților tehnice separate care le sunt destinate (JO L 200, 31.7.2009, p. 1), astfel cum a fost modificat ultima dată prin Regulamentul (UE) 2015/166 al Comisiei din 3 februarie 2015 (JO L 28, 4.2.2015, p. 3);

                                                         —

                                                         Regulamentul (UE) nr. 351/2012 al Comisiei din 23 aprilie 2012 de punere în aplicare a Regulamentului (CE) nr. 661/2009 al Parlamentului European și al Consiliului în ceea ce privește cerințele de omologare de tip pentru instalarea pe autovehicule a sistemelor de avertizare la trecerea involuntară peste liniile de separare a benzilor de circulație (JO L 110, 24.4.2012, p. 18).”;

                                             (ii)

                                             tabelul se înlocuiește cu următorul tabel:

                                                         „Rubrica

                                                         Regulamentul CEE-ONU
                                                         (în ultima sa versiune aplicabilă)

                                                         Actul Uniunii

                                                         Emisiile de gaze de eșapament

                                                         49

                                                         Regulamentul (CE) nr. 715/2007, astfel cum a fost modificat ultima dată prin Regulamentul (UE) nr. 459/2012.
                                                         Regulamentul (CE) nr. 595/2009, astfel cum a fost modificat ultima dată prin Regulamentul (UE) nr. 133/2014.

                                                         Emisii sonore

                                                         51

                                                         Directiva 70/157/CEE, astfel cum a fost modificată ultima dată prin Directiva 2013/15/UE a Consiliului, care se aplică până la 30 iunie 2027 sub rezerva articolului 14 din Regulamentul (UE) nr. 540/2014;
                                                         Regulamentul (UE) nr. 540/2014, care se aplică, în conformitate cu articolul 15, de la 1 iulie 2016, 1 iulie 2019 și 1 iulie 2027.

                                                         Dispozitive de frânare

                                                         13

                                                         Regulamentul (CE) nr. 661/2009, astfel cum a fost modificat ultima dată prin Regulamentul (UE) 2015/166.

                                                         Pneuri

                                                         54
                                                         117

                                                         Regulamentul (CE) nr. 661/2009, astfel cum a fost modificat ultima dată prin Regulamentul (UE) 2015/166.

                                                         Dispozitive de iluminat și de semnalizare luminoasă

                                                         48

                                                         Regulamentul (CE) nr. 661/2009, astfel cum a fost modificat ultima dată prin Regulamentul (UE) 2015/166.

                                                         Rezervor de combustibil

                                                         34
                                                         58

                                                         Regulamentul (CE) nr. 661/2009, astfel cum a fost modificat ultima dată prin Regulamentul (UE) 2015/166.

                                                         Oglinzi retrovizoare

                                                         46

                                                         Regulamentul (CE) nr. 661/2009, astfel cum a fost modificat ultima dată prin Regulamentul (UE) 2015/166.

                                                         Centuri de siguranță – instalare

                                                         16

                                                         Regulamentul (CE) nr. 661/2009, astfel cum a fost modificat ultima dată prin Regulamentul (UE) 2015/166.

                                                         Centuri de siguranță – ancoraje

                                                         14

                                                         Regulamentul (CE) nr. 661/2009, astfel cum a fost modificat ultima dată prin Regulamentul (UE) 2015/166.

                                                         Scaune

                                                         17

                                                         Regulamentul (CE) nr. 661/2009, astfel cum a fost modificat ultima dată prin Regulamentul (UE) 2015/166.

                                                         Amenajare interioară (prevenirea riscului de propagare a focului)

                                                         118

                                                         Regulamentul (CE) nr. 661/2009, astfel cum a fost modificat ultima dată prin Regulamentul (UE) 2015/166.

                                                         Amenajare interioară (ieșiri de urgență, accesibilitate, dimensiunea scaunelor, rezistența suprastructurii etc.)

                                                         66
                                                         107

                                                         Regulamentul (CE) nr. 661/2009, astfel cum a fost modificat ultima dată prin Regulamentul (UE) 2015/166.

                                                         Sisteme avansate de frânare de urgență

                                                         131

                                                         Regulamentul (CE) nr. 661/2009, astfel cum a fost modificat ultima dată prin Regulamentul (UE) 2015/166;
                                                         Regulamentul (UE) nr. 347/2012, astfel cum a fost modificat ultima dată prin Regulamentul (UE) 2015/562 al Comisiei.

                                                         Sistem de avertizare la trecerea involuntară peste liniile de separare a benzilor de circulație

                                                         130

                                                         Regulamentul (CE) nr. 661/2009, astfel cum a fost modificat ultima dată prin Regulamentul (UE) 2015/166;
                                                         Regulamentul (UE) nr. 351/2012 al Comisiei.”

                     4.

                     În anexa 3 la acord, textul notei de subsol se înlocuiește cu următorul text:
                     „A se completa cu: Albania (AL), Austria (A), Belgia (B), Bosnia și Herțegovina (BA), Bulgaria (BG), Cipru (CY), Republica Cehă (CZ), Croația (HR), Danemarca (DK), Estonia (EST), Finlanda (FIN), Franța (F), Germania (D), Grecia (GR), Irlanda (IRL), Italia (I), Letonia (LV), Lituania (LT), Luxemburg (L), fosta Republică iugoslavă a Macedoniei (MK), Malta (MT), Republica Moldova (MD), Muntenegru (ME), Polonia (PL), Portugalia (P), Regatul Unit (UK), România (RO), Republica Slovacă (SK), Slovenia (SLO), Spania (E), Suedia (S), Turcia (TR), Țările de Jos (NL), Ucraina (UA), Ungaria (H).”

                     5.

                     În anexa 5 la acord, textul notei de subsol se înlocuiește cu următorul text:
                     „A se completa cu: Albania (AL), Austria (A), Belgia (B), Bosnia și Herțegovina (BA), Bulgaria (BG), Cipru (CY), Republica Cehă (CZ), Croația (HR), Danemarca (DK), Estonia (EST), Finlanda (FIN), Franța (F), Germania (D), Grecia (GR), Irlanda (IRL), Italia (I), Letonia (LV), Lituania (LT), Luxemburg (L), fosta Republică iugoslavă a Macedoniei (MK), Malta (MT), Republica Moldova (MD), Muntenegru (ME), Polonia (PL), Portugalia (P), Regatul Unit (UK), România (RO), Republica Slovacă (SK), Slovenia (SLO), Spania (E), Suedia (S), Turcia (TR), Țările de Jos (NL), Ucraina (UA), Ungaria (H).”

                     6.

                     Modelul de declarație care trebuie întocmită de către părțile contractante la Acordul Interbus cu privire la articolul 4 și anexa 1 se modifică după cum urmează:

                                 (a)

                                 la punctul 1, teza introductivă se înlocuiește cu următorul text:
                                 „1.   Cele trei condiții stabilite în capitolul I din Regulamentul (CE) nr. 1071/2009 al Parlamentului European și al Consiliului din 21 octombrie 2009 de stabilire a unor norme comune privind condițiile care trebuie îndeplinite pentru exercitarea ocupației de operator de transport rutier și de abrogare a Directivei 96/26/CE a Consiliului (JO L 300, 14.11.2009, p. 51).”;

                                 (b)

                                 la punctul 2, al doilea paragraf se elimină.

            (1)  Adaptarea actelor ține seama de noile măsuri adoptate de Uniunea Europeană până la 31 decembrie 2015.


title: Decizia (UE) 2015/1642 a Parlamentului European din 29 aprilie 2015 privind închiderea conturilor Colegiului European de Poliție pentru exercițiul financiar 2013

text:
               30.9.2015

               RO

               Jurnalul Oficial al Uniunii Europene

               L 255/188

      DECIZIA (UE) 2015/1642 A PARLAMENTULUI EUROPEAN
      din 29 aprilie 2015
      privind închiderea conturilor Colegiului European de Poliție pentru exercițiul financiar 2013
      PARLAMENTUL EUROPEAN,

                  —

                  având în vedere conturile anuale finale ale Colegiului European de Poliție pentru exercițiul financiar 2013,

                  —

                  având în vedere Raportul Curții de Conturi privind conturile anuale ale Colegiului European de Poliție pentru exercițiul financiar 2013, însoțit de răspunsurile colegiului (1),

                  —

                  având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi pentru exercițiul financiar 2013 în temeiul articolului 287 din Tratatul privind funcționarea Uniunii Europene,

                  —

                  având în vedere Recomandarea Consiliului din 17 februarie 2015 privind descărcarea de gestiune a colegiului cu privire la execuția bugetului pentru exercițiul financiar 2013 (05304/2015 – C8-0054/2015),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3),

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (4), în special articolul 208,

                  —

                  având în vedere Decizia 2005/681/JAI a Consiliului din 20 septembrie 2005 de instituire a Colegiului European de Poliție (CEPOL) și de abrogare a Deciziei 2000/820/JAI (5), în special articolul 16,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (6),

                  —

                  având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (7), în special articolul 108,

                  —

                  având în vedere articolul 94 și anexa V la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A8-0086/2015),

         1.

            ia act de conturile anuale finale ale Colegiului European de Poliție care sunt prezentate în anexa la raportul Curții de Conturi;

         2.

            aprobă închiderea conturilor Colegiului European de Poliție pentru exercițiul financiar 2013;

         3.

            încredințează președintelui sarcina de a transmite prezenta decizie directorului Colegiului European de Poliție, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

               Președintele

            Martin SCHULZ

               Secretarul general

            Klaus WELLE

         (1)  JO C 442, 10.12.2014, p. 51.

         (2)  A se vedea nota de subsol 1.

         (3)  JO L 248, 16.9.2002, p. 1.

         (4)  JO L 298, 26.10.2012, p. 1.

         (5)  JO L 256, 1.10.2005, p. 63.

         (6)  JO L 357, 31.12.2002, p. 72.

         (7)  JO L 328, 7.12.2013, p. 42.


title: 2008/597/CE: Decizia Comisiei din 3 iunie 2008 de adoptare a dispozițiilor de punere în aplicare privind responsabilul cu protecția datelor în temeiul articolului 24 alineatul (8) din Regulamentul (CE) nr. 45/2001 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date

text:
               22.7.2008

               RO

               Jurnalul Oficial al Uniunii Europene

               L 193/7

      DECIZIA COMISIEI

   din 3 iunie 2008
   de adoptare a dispozițiilor de punere în aplicare privind responsabilul cu protecția datelor în temeiul articolului 24 alineatul (8) din Regulamentul (CE) nr. 45/2001 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date
   (2008/597/CE)
   COMISIA COMUNITĂȚILOR EUROPENE,
   având în vedere Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (1), în special articolul 24 alineatul (8) și anexa la acesta,
   întrucât:

               (1)

               Regulamentul (CE) nr. 45/2001, denumit în continuare „regulamentul”, stabilește principiile și normele aplicabile tuturor instituțiilor și organelor comunitare și prevede numirea unui responsabil cu protecția datelor de către fiecare instituție comunitară sau organ comunitar.

               (2)

               Articolul 24 alineatul (8) din regulament prevede adoptarea de dispoziții suplimentare de punere în aplicare privind responsabilul cu protecția datelor de către fiecare instituție sau organ comunitar în conformitate cu prevederile din anexă. Dispozițiile de punere în aplicare privesc, în special, sarcinile, atribuțiile și competențele responsabilului cu protecția datelor.

               (3)

               Decizia C(2002) 510 a Comisiei (2) din 18 februarie 2002 creează postul de responsabil cu protecția datelor (RPD) pentru Comisie și îl însărcinează cu propunerea de dispoziții suplimentare de punere în aplicare ca urmare a consultării cu direcțiile generale conform necesităților și experienței acestora,

         DECIDE:
   SECȚIUNEA 1
   DISPOZIȚII GENERALE
   Articolul 1
   Definiții
   În sensul prezentei decizii și fără a aduce atingere definițiilor prevăzute de regulament:

               —

               „coordonator pentru protecția datelor” (denumit în continuare „CPD”) înseamnă membrul din cadrul personalului unei direcții generale sau al unui serviciu care a fost numit de către directorul general pentru a coordona toate aspectele privind protecția datelor cu caracter personal din cadrul direcției generale respective;

               —

               „operator”, astfel cum este definit la articolul 2 litera (d) și menționat la articolul 25 alineatul (2) litera (a), înseamnă funcționarul responsabil pentru unitatea organizațională care a determinat scopul și mijloacele prelucrării datelor cu caracter personal.

         Articolul 2
   Domeniu de aplicare
   Prezenta decizie definește normele și procedurile pentru punerea în aplicare a funcției de responsabil cu protecția datelor (denumit în continuare „RPD”) în cadrul Comisiei, în conformitate cu articolul 24 alineatul (8) din regulament. Aceasta nu se aplică activităților Comisiei în cazul definirii de politici referitoare la protecția persoanelor fizice cu privire la prelucrarea datelor cu caracter personal.
   SECȚIUNEA 2
   RESPONSABILUL CU PROTECȚIA DATELOR
   Articolul 3
   Numire și statut
   (1)   Comisia numește un RPD (3) și îl înregistrează în cadrul Autorității Europene pentru Protecția Datelor (denumită în continuare „AEPD”).
   (2)   Mandatul RPD este de cinci ani și poate fi reînnoit o singură dată.
   (3)   RPD acționează independent în aplicarea internă a prevederilor regulamentului și nu poate primi instrucțiuni cu privire la îndeplinirea atribuțiilor sale.
   (4)   RPD este selectat din rândurile personalului Comisiei în urma procedurilor relevante. Pe lângă cerințele de la articolul 24 alineatul (2) din regulament, RPD ar trebui să cunoască foarte bine serviciile Comisiei, precum și structura, normele și procedurile administrative ale acestora. Acesta ar trebui să cunoască bine sistemele, principiile și metodologiile de protecție a datelor și de informații. Acesta trebuie să aibă capacitatea de a demonstra judecăți clare și abilitatea de a menține o poziție imparțială și obiectivă în conformitate cu Statutul personalului.
   (5)   În conformitate cu regulamentul, RPD poate fi demis din postul său de către Comisie, dar numai cu consimțământul AEPD, în cazul în care acesta nu mai îndeplinește condițiile necesare pentru exercitarea funcției sale. Comisia, la propunerea Secretariatului general, cu acordul directorului general pentru personal și administrație, stabilește dacă RPD nu mai îndeplinește condițiile cerute pentru îndeplinirea sarcinilor sale.
   (6)   Fără a aduce atingere prevederilor relevante din regulament, RPD și personalul acestuia vor fi supuși regulilor și normelor aplicabile funcționarilor Comunităților Europene.
   Articolul 4
   Sarcini
   (1)   Fără a aduce atingere sarcinilor descrise la articolul 24 din regulament și în anexa la acesta, RPD contribuie la crearea unei culturi a protecției datelor cu caracter personal în cadrul Comisiei prin creșterea gradului de conștientizare generală cu privire la aspecte legate de protecția datelor, menținând în același timp un echilibru corect între principiile de protecție a datelor cu caracter personal și transparență.
   (2)   RPD păstrează un inventar al tuturor operațiunilor de prelucrare aplicate datelor cu caracter personal din cadrul Comisiei, în care CPD introduc, pentru direcțiile generale respective, toate operațiunile de prelucrare care trebuie notificate. CPD identifică, de asemenea, operatorul responsabil pentru astfel de operațiuni de prelucrare. RPD ajută operatorul în evaluarea gradului de risc al operațiunilor de prelucrare aflate în responsabilitatea sa și monitorizează punerea în aplicare a regulamentului în cadrul Comisiei, în special printr-un raport anual privind situația protecției datelor.
   (3)   RPD organizează și prezidează ședințele periodice ale rețelei de CPD.
   (4)   RPD întocmește registrul de operațiuni de prelucrare, prevăzut la articolul 26 din regulament, disponibil pe site-urile Internet interne și externe ale Comisiei.
   (5)   RPD poate formula recomandări și oferi consiliere Comisiei și operatorilor în aspecte care privesc aplicarea dispozițiilor referitoare la protecția datelor și poate efectua investigații la cerere sau din proprie inițiativă cu privire la aspecte sau cazuri legate direct de sarcinile sale, întocmind un raport pentru persoana care a solicitat investigația, în conformitate cu procedura descrisă la articolul 13 din prezenta decizie. În cazul în care solicitantul este o persoană fizică sau dacă acesta acționează în numele unei persoane fizice, RPD trebuie, în măsura în care este posibil, să garanteze confidențialitatea cererii, cu excepția cazului în care subiectul datelor în cauză îi oferă acestuia un consimțământ clar ca cererea să fie soluționată în alt mod.
   (6)   Prelucrarea datelor cu caracter personal de către comitetele pentru personal se încadrează în domeniul de activitate al RPD al Comisiei. În scopul articolului 6 de mai jos, RPD va oferi toate informațiile președintelui comitetului pentru personal în cauză și nu secretarului general, în cazul în care apar întrebări referitoare la operațiunile de prelucrare desfășurate de comitetul pentru personal în cauză.
   (7)   Fără a aduce atingere independenței RPD, secretarul general, în numele Comisiei, îi poate cere acestuia să reprezinte instituția în toate aspectele referitoare la protecția datelor; acest lucru ar putea include participarea RPD în comisiile și organismele relevante la nivel internațional.
   Articolul 5
   Atribuții
   (1)   Pe lângă sarcinile generale care trebuie îndeplinite, RPD:

               (a)

               va prezenta în fiecare an un raport privind situația protecției datelor, destinat Comisiei, către secretarul general și directorul general pentru personal și administrație spre discutare la un nivel adecvat, cum ar fi reuniunea periodică a directorilor generali; raportul va fi pus la dispoziția personalului Comisiei;

               (b)

               va coopera în exercitarea funcției sale cu RPD ai celorlalte instituții și organisme, în special prin schimburi de experiență și bune practici.

         (2)   În ceea ce privește operațiunile de prelucrare a datelor cu caracter personal aflate în răspunderea acestuia, RPD acționează în calitate de operator.
   Articolul 6
   Competențe
   În îndeplinirea sarcinilor și atribuțiilor sale și fără a aduce atingere competențelor conferite prin regulament, RPD:

               (a)

               poate solicita avize juridice din partea Serviciului Juridic al Comisiei;

               (b)

               poate, în cazul unui conflict privind interpretarea sau punerea în aplicare a regulamentului, să informeze nivelul decizional competent și secretarul general înainte de a înainta cazul AEPD;

               (c)

               poate aduce în atenția secretarului general:

                           —

                           orice nerespectare de către un membru al personalului a obligațiilor care îi revin în temeiul regulamentului;

                           —

                           orice nerespectare de către operatori a standardelor de control intern ale Comisiei mai specific legate de obligațiile prevăzute în regulament;

                     și sugerează inițierea unei investigații administrative în scopul unei posibile aplicări a articolului 49 din regulament;

               (d)

               poate investiga aspecte și cazuri direct legate de sarcinile sale, aplicând principiile adecvate pentru investigații și audit în cadrul Comisiei și procedura descrisă la articolul 13 din prezenta decizie;

               (e)

               are acces permanent la datele care fac obiectul operațiunilor de prelucrare a datelor cu caracter personal și la toate birourile, instalațiile de prelucrare a datelor și suporturile de date.

         Articolul 7
   Resurse
   Comisia pune la dispoziția RPD toate resursele necesare pentru îndeplinirea atribuțiilor sale.
   SECȚIUNEA 3
   REGULI ȘI PROCEDURI
   Articolul 8
   Informații
   (1)   RPD este informat imediat de către serviciul responsabil în cazul în care o problemă cu implicații asupra protecției datelor se află în atenția serviciilor Comisiei și cel târziu înainte de adoptarea oricărei decizii.
   (2)   În momentul în care Comisia consultă și informează AEPD în temeiul articolelor relevante din regulament și în special în temeiul articolului 28 alineatul (1) și al articolului 28 alineatul (2), RPD este informat. Acesta este, de asemenea, informat cu privire la interacțiunile directe dintre operatorii Comisiei și AEPD în conformitate cu articolele relevante din regulament.
   (3)   RPD este informat de către serviciul responsabil sau de către Serviciul Juridic, după caz, cu privire la avizele și documentele de poziție ale Serviciului Juridic direct legate de aplicarea internă a dispozițiilor regulamentului, precum și cu privire la avizele privind interpretarea sau punerea în aplicare a altor acte juridice legate de protecția datelor cu caracter personal și prelucrarea acestora, în special legate de consultarea interdepartamentală, precum și privind accesul la informații.
   Articolul 9
   Operatorii
   (1)   Fără a aduce atingere prevederilor regulamentului privind obligațiile acestora, operatorii:

               (a)

               pregătesc fără întârziere notificări către RPD pentru toate operațiunile de prelucrare existente care nu au fost încă notificate;

               (b)

               dacă este cazul, consultă RPD cu privire la conformitatea operațiunilor de prelucrare, în special în cazul în care există îndoieli în ceea ce privește conformitatea;

               (c)

               cooperează cu CPD pentru a stabili inventarul operațiunilor existente de prelucrare a datelor cu caracter personal ale direcției generale.

         (2)   Operatorul poate delega anumite părți ale sarcinilor sale altor persoane care acționează ca operatori delegați sub autoritatea și răspunderea acestuia.
   Articolul 10
   Persoane împuternicite de către operator
   Persoanele împuternicite de către operator din cadrul Comisiei, cărora li se solicită să prelucreze date cu caracter personal în numele operatorilor, acționează exclusiv pe baza instrucțiunilor operatorilor, concretizate într-un acord scris, și prelucrează astfel de date respectând strict regulamentul și orice altă legislație aplicabilă privind protecția datelor. Un acord scris între unitățile organizaționale ale Comisiei este considerat echivalent cu un act juridic cu caracter obligatoriu în sensul articolului 23 alineatul (2) din regulament.
   Vor fi încheiate contracte formale cu persoanele externe împuternicite de către operator; astfel de contracte vor conține cerințele specifice menționate la articolul 23 alineatul (2) din regulament.
   Articolul 11
   Notificări
   Operatorii folosesc sistemul online de notificare al Comisiei, care poate fi accesat prin intermediul site-ului RPD din rețeaua intranet a Comisiei, pentru a prezenta notificări către RPD.
   Pentru operațiunile simple de prelucrare a datelor cu caracter personal nesensibile, sistemul oferă o notificare simplificată.
   Articolul 12
   Registru
   Registrul electronic al operațiunilor de prelucrare al Comisiei menționat la articolul 4 alineatul (4) din prezenta decizie poate fi accesat prin intermediul site-ului web al RPD din rețeaua intranet a Comisiei de către tot personalul instituțiilor și organismelor comunitare și de pe site-ul web EUROPA de către orice persoană care are acces la Internet. Extrase din registru pot fi solicitate de către orice persoană care nu are acces la Internet prin cerere scrisă adresată RPD, care va răspunde în termen de 10 zile lucrătoare.
   Articolul 13
   Procedura de investigație
   (1)   Solicitările de investigații menționate la articolul 4 alineatul (5) din prezenta decizie sunt adresate în scris RPD. În termen de 15 zile de la primirea acestora, RPD trimite persoanei care solicită investigația o confirmare de primire și verifică dacă cererea trebuie tratată confidențial. În cazul în care este evidentă exercitarea neadecvată a dreptului de a solicita o investigație, RPD nu este obligat să răspundă solicitantului.
   (2)   RPD solicită o declarație scrisă privind aspectul în cauză din partea operatorului responsabil pentru operațiunea respectivă de prelucrare a datelor. Operatorul va prezenta răspunsul său către RPD în termen de 15 zile lucrătoare. RPD poate solicita să primească informații suplimentare de la acesta și/sau alte părți în termen de 15 zile. Dacă este cazul, RPD poate solicita un aviz privind aspectul în cauză din partea Serviciului Juridic. RPD va primi avizul în termen de 30 de zile lucrătoare.
   (3)   RPD răspunde persoanei care a solicitat investigația în maximum trei luni de la primirea cererii. Această perioadă poate fi suspendată până când RPD obține toate informațiile pe care le-a solicitat.
   (4)   Nicio persoană nu va fi prejudiciată ca urmare a unui aspect adus în atenția RPD acuzând o încălcare a prevederilor regulamentului.
   Articolul 14
   Coordonatorii pentru protecția datelor
   (1)   Un CPD este numit în cadrul fiecărei direcții generale sau serviciu de către directorul general sau de către șeful serviciului. În baza unui acord scris, mai multe direcții generale, servicii sau oficii pot, din motive de coerență sau eficiență, să decidă numirea unui CPD comun sau să beneficieze în comun de serviciile unui CPD deja numit în funcție.
   (2)   Funcția de CPD poate fi combinată cu alte funcții, după caz. Pentru dobândirea competențelor necesare pentru aceste funcții, coordonatorul pentru protecția datelor trebuie să participe la formarea obligatorie pentru CPD în termen de șase luni de la numire.
   (3)   Mandatul CPD nu este limitat. Acesta ar trebui ales, la nivelul ierarhic adecvat, pe baza nivelului înalt de etică profesională, a cunoștințelor și experienței cu privire la funcționarea direcției generale și a motivației sale pentru ocuparea acestei funcții. Acesta ar trebui să cunoască principiile sistemelor de informații.
   (4)   Fără a aduce atingere responsabilităților RPD, CPD:

               (a)

               stabilește un inventar al operațiunilor de prelucrare din cadrul direcției generale, îl reactualizează și contribuie la definirea unui nivel adecvat al riscului pentru fiecare dintre operațiunile de prelucrare; utilizează sistemul online de administrare a inventarelor pentru CPD creat în acest scop de către RPD pe site-ul său web din rețeaua intranet a Comisiei;

               (b)

               asistă directorul general sau șeful serviciului în identificarea operatorilor respectivi;

               (c)

               are dreptul de a obține din partea operatorilor informațiile necesare și adecvate. Aceasta nu va include dreptul de acces la date cu caracter personal prelucrate sub răspunderea operatorului.

         (5)   Fără a aduce atingere responsabilităților operatorului, CPD:

               (a)

               asistă operatorii în îndeplinirea obligațiilor lor legale;

               (b)

               ajută operatorii în stabilirea notificărilor;

               (c)

               introduce notificările simplificate în sistemul online de notificare al RPD.

         (6)   CPD participă la ședințele periodice ale rețelei de CPD, prezidate de RPD, pentru a asigura punerea în aplicare și interpretarea coerentă a regulamentului în cadrul Comisiei și pentru a discuta subiecte de interes comun.
   (7)   În exercitarea sarcinilor sale, CPD poate solicita RPD o recomandare, consiliere sau un aviz.
   Articolul 15
   Administrare și gestiune
   (1)   RPD este atașat administrativ de Secretariatul General, iar activitățile sale sunt integrate, în cadrul procesului de întocmire a bugetului pe activități și de gestiune, la activitatea 7 a Secretariatului general: Relații cu societatea civilă, deschidere și informare. În acest context, RPD participă la pregătirea planului anual de gestiune și a proiectului preliminar de buget al Secretariatului general.
   (2)   RPD este evaluatorul pentru personalul secretariatului său și responsabilul asistent de protecția datelor. Vice-secretarul general îndeplinește funcția de validator.
   (3)   RPD participă la coordonarea gestionării Secretariatului general, după caz.
   SECȚIUNEA 4
   DISPOZIȚII FINALE
   Articolul 16
   Intrare în vigoare
   Prezenta decizie intră în vigoare la 3 iunie 2008.

      Adoptată la Bruxelles, 3 iunie 2008.

            Pentru Comisie

         José Manuel BARROSO

            Președintele

      (1)  JO L 8, 12.1.2001, p. 1.

      (2)  Nepublicată încă în Jurnalul Oficial.

      (3)  Fiecare trimitere la responsabilul cu protecția datelor din cadrul acestui text va însemna el sau ea și al lui sau al ei.


title: Decizia 2012/205/PESC a Consiliului din 23 aprilie 2012 de modificare a Deciziei 2010/413/PESC privind adoptarea de măsuri restrictive împotriva Iranului

text:
               24.4.2012

               RO

               Jurnalul Oficial al Uniunii Europene

               L 110/35

         DECIZIA 2012/205/PESC A CONSILIULUI
   din 23 aprilie 2012
   de modificare a Deciziei 2010/413/PESC privind adoptarea de măsuri restrictive împotriva Iranului
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Decizia 2010/413/PESC a Consiliului din 26 iulie 2010 privind adoptarea de măsuri restrictive împotriva Iranului (1), în special articolul 23 alineatul (2),
   întrucât:

               (1)

               La 26 iulie 2010, Consiliul a adoptat Decizia 2010/413/PESC.

               (2)

               Consiliul consideră că nu mai există motive pentru a menține o persoană și două entități pe lista persoanelor și a entităților care fac obiectul măsurilor restrictive prevăzute în anexa II la Decizia 2010/413/PESC.

               (3)

               Lista prevăzută în anexa II la Decizia 2010/413/PESC ar trebui, prin urmare, modificată în consecință,

         ADOPTĂ PREZENTA DECIZIE:
   Articolul 1
   Persoana și entitățile menționate în anexa la prezenta decizie sunt eliminate din lista prevăzută în anexa II la Decizia 2010/413/PESC.
   Articolul 2
   Prezenta decizie intră în vigoare la data adoptării.

      Adoptată la Luxemburg, 23 aprilie 2012.

            Pentru Consiliu

            Președintele

         C. ASHTON

      (1)  JO L 195, 27.7.2010, p. 39.

      ANEXĂ

         Persoana și entitățile menționate la articolul 1

      A Sedghi
      Walship SA
      Morison Menon Chartered Accountant